O toponimo Prekmurje ha estau introdueito fa relativament poco. Antes de 1919 as tierras habitadas por eslovenos d'o Condato de Vas en o Reino d'Hongría yeran conoixidas como Marca Eslovena u Marca Venda (en esloveno: Slovenska krajina, en Hongaro: Vendvidék). A part de l'actual Prekmurje que perteneixeba a lo Condato de Zala (l'aria entre Lendava, Kobilje y Beltinci) no yera considerada part d'a Marca Eslovena. Manimenos dica principios d'o sieglo XIX esta rechión d'o Condato de Zala perteneixeba eclesiasticament a la Archidiocesi de Zagreb, y n os documentos d'esta archidiocesi este territorio yera dito Transmurania u Prekmurje ("territorio de l'atra marguin d'o río Mur"). Dimpués de 1919 o nombre fue redescubierto y introdueito de nuevo por l'administración Yugoslava, alavez pa propositos administrativos. Manimenos no ganó guaire popularidat entre la chent local, que seguiba fendo servir "Marca Eslovena" dica mitat d'o decenio de 1920. Dimpués fue sustituito por "Marca d'o Mur" (en esloveno: Murska krajina), que esdevinió a denominación més usada dica a Segunda Guerra Mundial. L'actual toponimo hongaro pa Prekmurje Muravidék data d'este periodo y ye una traducción d'o esloveno Murska krajina. Estió dimpués d'a Segunda Guerra Mundial quan o toponimo Prekmurje esdevinió prenominan y reemplazó a escape a las anteriors denonimacions.